Ғәйнетдинов Исмәғил Ғәли улы

Ғәйнетдинов Исмәғил Ғәли улы  (10 февраль 1908 йыл — 1977 йыл) — архитектор, рәссам, педагог. 1949—1977 йылдарҙа Мәскәү архитектура институты уҡытыусыһы. СССР Архитектурҙар союзы ағзаһы. Архитектура кандидаты, профессор (1967). Өфөләге Салауат Юлаев һәйкәле архитекторы. Башҡорт АССР-ының, Татар АССР-ының һәм Төньяҡ-Осетин АССР-ының атҡаҙанған сәнғәт эшмәкәре.  

 Биографияһы 
Исмәғил Ғәли улы Ғәйнетдинов 1908 йылдың 10 февралендә Рәсәй империяһының Ҡазан губернаһыХәҙер Татарстан Республикаһының Әтнә районы Олы Мәңгәр ауылында тыуған.

1924—1927 йылдарҙа Силәбенең 2-се мәктәбендә уҡый.

1927 йылда Ҡазан индустриаль техникумына (1930 йылдан Ҡазан инженер-төҙөлөш институты) уҡырға инә һәм 1931 йылда «инженер-төҙөүсе» дипломын ала.

Уның проекттар буйынса Салауат Юлаев һәйкәле, Коста Хетагуров һәйкәле, Муса Йәлил исемендәге Татар дәүләт опера һәм балет театры бинаһы, Ҡазан йылға вокзалы (1962) төҙөлә.

1977 йылда Мәскәүҙә вафат була. Васыятына ярашлы, Ҡазан ҡалаһында ерләнә.

 Иҫкәрмәләр 

 Һылтанмалар 
 Татарский энциклопедический словарь. - Казань: Институт Татарской энциклопедии АН РТ, 1998 - 703 с., илл 
 Музей истории КГАСУ Официальный сайт. Гайнутдинов Исмагил Галеевич 
 Энциклопедия «Соплеменники». Гайнутдинов Исмагил Галеевич 

Категория:Архитектура кандидаттары
Категория:СССР архитекторҙары
Категория:XX быуат архитекторҙары
Категория:Ҡазан архитекторҙары
Категория:Өфө архитекторҙары
Категория:Башҡорт АССР-ының атҡаҙанған сәнғәт эшмәкәрҙәре